จัดงาน หาผลงานศิลปะมาจัดแสดง จัดนิทรรศการที่ประสบความสำเร็จ
การจัดนิทรรศการศิลปะต้องอาศัยการประสานงานเป็นอย่างมาก เพราะฉะนั้นคุณควรตั้งกำหนดเวลาที่คุณสามารถยอมรับได้จริง คุณจะต้องเริ่มวางแผนงานอย่างน้อย 2-3 เดือนล่วงหน้าเพื่อให้ตัวเองได้มีเวลาเตรียมงานเยอะๆ ถ้าเป็นไปได้ให้เลือกวันใกล้วันหยุดสุดสัปดาห์ที่คนส่วนใหญ่จะออกจากที่ทำงานและมองหาอะไรทำในละแวกเมือง  เลี่ยงการจัดนิทรรศการในวันหรือช่วงวันหยุดที่อาจจะบังคับให้คุณต้องแข่งขันเพื่อให้ได้ความสนใจจากสาธารณชน  คุณต้องได้กำหนดวันที่แน่ชัดก่อนจึงจะสามารถวางแผนขั้นตอนอื่นๆ ต่อได้ เช่น จองสถานที่และโฆษณา เริ่มค้นหาสถานที่ที่เหมาะจะจัดนิทรรศการของคุณ ตัวเลือกที่เห็นได้ชัดก็คือการเช่าสตูดิโอหรือพื้นที่จัดแสดงผลงานศิลปะ แต่จำไว้ว่าคุณไม่จำเป็นต้องจำกัดตัวเองอยู่แค่ในสถานที่จัดแสดงศิลปะทั่วไปเท่านั้น แต่คุณยังสามารถถามร้านอาหาร คาเฟ่ ศูนย์ชุมชน วัด และธุรกิจท้องที่เพื่อดูว่าเขาเต็มใจที่จะช่วยจัดงานให้คุณไหม  การจัดนิทรรศการครั้งแรกในบรรยากาศสบายๆ อย่างร้านอาหารหรือร้านกาแฟสามารถช่วยลดความวิตกกังวลในการจัดงานได้  คุณต้องแน่ใจว่าสถานที่ที่คุณเลือกสะอาด แสงไฟสวย และใหญ่พอที่จะรองรับงานศิลปะที่คุณจะนำมาจัดแสดงได้สบายๆ เป้าหมายของการจัดนิทรรศการไม่ใช่แค่เพื่อจัดแสดงผลงานของศิลปินเท่านั้น แต่ยังเพื่อขายผลงานด้วย พอคุณเลือกชิ้นงานที่จะนำไปจัดแสดงแล้ว คุณก็เริ่มคิดได้เลยว่าคุณจะขายเท่าไหร่ พยายามตั้งราคาที่ยุติธรรมกับทั้งคุณและคนซื้อ คำนึงถึงปัจจัยอย่างเช่น สื่อ ความซับซ้อนทางเทคนิค และแรงงานที่เสียไปกับการผลิตผลงานชิ้นนั้น  ถ้าคุณร่วมมือกับศิลปินคนอื่นๆ คุณจะต้องปรึกษาพวกเขาเรื่องการตั้งราคาผลงานที่พวกเขานำมาจัดแสดง ไม่ใช่ทุกคนที่มีเงินซื้อรูปภาพขนาดจริงหรือภาพถ่ายต้นฉบับ นั่นจึงเป็นเหตุผลว่าทำไมคุณจึงต้องจัดแสดงของราคาไม่แพงไว้บ้าง เช่น ผลงานชิ้นที่เล็กกว่า ภาพสเก็ตช์ และสำเนาภาพวาดที่คุณสามารถขายในราคาที่ต่ำกว่าได้ พิมพ์โปสเตอร์ ใบปลิว แผ่นพับ และโฆษณาข้อมูลหน้าเดียวที่บรรยายลักษณะของนิทรรศการและประเภทของผลงานที่จะจัดแสดงอย่างคร่าวๆ อย่าลืมใส่รายละเอียดสำคัญอย่างวันและเวลา สถานที่ การแต่งกาย และค่าเข้าชม (ถ้ามี) ถ้างานนิทรรศการของคุณจะต้องเป็นงานที่มีระดับ คุณอาจจะมีการแถลงข่าวหรือให้สัมภาษณ์กับเครือข่ายสื่อมวลชนท้องถิ่น   ติดประกาศโฆษณาของคุณไว้ในที่สาธารณะ เช่น มหาวิทยาลัยในละแวกนั้นหรือโรงเรียนสอนศิลปะ ร้านกาแฟ คลับ หรือแม้กระทั่งบอร์ดแปะป้ายประชาสัมพันธ์ชุมชนในซูเปอร์มาร์เก็ต (แต่ต้องได้รับอนุญาตก่อน) ส่งการ์ดรูปถ่ายพร้อมประวัติศิลปินและตัวอย่างผลงานเพื่อเชิญเข้าร่วมงานเป็นรายบุคคล ให้คนรอบตัวรู้ว่าคุณกำลังจะจัดนิทรรศการ ซึ่งอาจจะทำได้โดยการบอกให้รู้ส่วนตัวหรือโพสต์ข้อมูลเกี่ยวกับงานในโซเชียลมีเดียของคุณ ในบางกรณีคุณอาจจะร่วมมือกับเจ้าของสถานที่ในการประชาสัมพันธ์งานผ่านเว็บไซต์ การแถลงข่าว หรือโฆษณาอย่างเป็นทางการเพื่อให้เข้าถึงผู้ชมมากขึ้น  ใช้แอพฯ ที่ให้เผยแพร่ภาพสู่สาธารณะจากการอัปโหลดรูปภาพได้ เช่น Instagram Snapchat และ Tumblr เพื่อให้ผู้ชมได้เห็นตัวอย่างผลงานที่จะนำมาจัดแสดงในนิทรรศการที่จะถึงนี้   นอกจากนี้คุณยังสามารถให้เพื่อนๆ ครอบครัว เพื่อนร่วมชั้นเรียน หรือเพื่อนร่วมงานกระจายข่าวเกี่ยวกับนิทรรศการของคุณแบบปากต่อปากได้ด้วย งานนิทรรศการที่ดีควรแบ่งประเภทจากหัวข้อโดดเด่นที่ครอบคลุมงานที่แตกต่างกันไว้ด้วยกันและทำให้งานแต่ละชิ้นดูเป็นส่วนหนึ่งของผลงานที่ใหญ่กว่า คิดให้รอบคอบว่าคุณอยากให้นิทรรศการนี้สื่อถึงอะไร ซึ่งอาจจะเป็นภาพหรือปรากฏการณ์ ความรู้สึกหรือการใช้เทคนิคทางการมองเห็นรูปแบบใดรูปแบบหนึ่งก็ได้  หัวข้อของงานยิ่งเจาะจงมากเท่าไหร่ยิ่งดี เช่น “ขาวดำ” นั้นกว้างเกินกว่าจะสร้างผลกระทบทางอารมณ์ได้ ในขณะที่ถ้าเป็น “ความโดดเดี่ยวกับความเป็นหญิง” จะเป็นการสำรวจการจับคู่ของแนวคิดที่น่าสนใจมากกว่า ลองตั้งชื่อนิทรรศการดูก็ได้ อาจจะเป็นชื่อสะดุดหูอย่าง “ฝันกลางวันสีนีออน” ที่จะเพิ่มความสนใจได้มากขึ้นและสื่อหัวข้อของงานนิทรรศการได้อย่างชัดเจนมากกว่า เลือกผลงานที่ดีที่สุดหรือผลงานล่าสุด 2-3 ชิ้นมาจัดแสดง ถ้าคุณจัดแสดงผลงานเดี่ยวที่ต้องการเน้นไปที่ผลงานของคุณคนเดียว คุณจะต้องมีผลงานเดี่ยวมาจัดแสดงประมาณ 10-30 ชิ้น และผลงานแต่ละชิ้นก็ควรสื่อถึงหัวข้อของนิทรรศการด้วย  ใช้เวลาหลายๆ เดือนก่อนถึงวันจัดนิทรรศการสร้างผลงานใหม่ที่คุณจะเปิดแสดงเป็นครั้งแรกในคืนเปิดนิทรรศการ  วางแผนเพิ่มจำนวนผลงานที่จะจัดแสดงหากผลงานของคุณมักจะเป็นชิ้นเล็ก ศึกษาข้อมูลเกี่ยวกับศิลปินคนอื่นๆ ในบริเวณใกล้เคียงและดูว่าเขาสนใจจะเข้าร่วมนิทรรศการของคุณไหม การร่วมมือกันเป็นการเปิดโอกาสให้ศิลปินที่มีความถนัดแตกต่างกันได้มาแสดงผลงานในงานเดียวกัน ทำให้การจัดแสดงมีความหลากหลายและรอบด้านมากขึ้น  จำกัดวงศิลปินให้แคบลงโดยเน้นไปที่คนที่มีผลงานสไตล์เดียวกันหรือมักจะผลิตผลงานที่เกี่ยวข้องกับหัวข้อที่คุณจะนำเสนอ การจัดนิทรรศการร่วมกับศิลปินคนอื่นๆ ยังช่วยแบ่งเบาค่าเช่าสถานที่ ค่าใช้จ่ายที่เกี่ยวกับการขออนุญาต วัสดุสำหรับการสร้างนิทรรศการและสื่อส่งเสริมการขาย  คุณต้องให้เครดิตแก่ผลงานของศิลปินคนอื่นๆ ที่มาเข้าร่วมอย่างเหมาะสมด้วย นิทรรศการของคุณไม่จำเป็นต้องนำเสนอแต่ภาพวาดหรือภาพสเกตช์อย่างเดียว คุณสามารถขอรวบรวมผลงานจากช่างภาพ ประติมากร และศิลปินสาขาทัศนศิลป์ประเภทอื่นๆ ได้เช่นกัน การเลือกแสดงผลงานที่หลากหลายจะสร้างบรรยากาศของพลังความคิดสร้างสรรค์แก่ผลงานที่นำมารวมกัน และผู้อุปถัมภ์ของคุณก็จะได้รับความเพลิดเพลินมากยิ่งขึ้นด้วย  โดยทั่วไปคุณควรเลือกผลงานศิลปะที่สามารถใส่กรอบ แขวน และขายได้จะดีที่สุด แต่คุณก็อาจเชิญกวีหรือนักดนตรีมาแสดงที่งานด้วย โดยเฉพาะอย่างยิ่งหากผลงานของเขาสอดคล้องกับหัวข้อของนิทรรศการ ขอความช่วยเหลือจากอาสาสมัครพร้อมทั้งมืออาชีพอย่างคนขนของ คนทำกรอบ และช่างไฟ ทั้งหมดนี้จะช่วยให้การจัดการเรื่องการจัดส่งและการรับชิ้นงานศิลปะ อุปกรณ์ที่จำเป็นและที่ตั้งชิ้นงานศิลปะตามตำแหน่งที่วางไว้ และการคอยดูผลงานศิลปะไม่ให้เสียหายหรือถูกขโมยง่ายขึ้น คนงานที่ตั้งใจทำงานนี้จะช่วยลดภาระที่คุณจะต้องทำทุกอย่างด้วยตัวเองและทำให้แน่ใจได้ว่านิทรรศการจะดำเนินไปได้ด้วยดีโดยปราศจากปัญหา   นอกจากคนขนของแล้ว คุณอาจจะจ้างช่างภาพหรือช่างถ่ายวิดีโอเพื่อเก็บบรรยากาศของงานลงในแผ่นฟิล์ม และจ้างวงดนตรีหรือดีเจมาเปิดดนตรีคลอเบาๆ ในงานด้วย กระจายงานจิปาถะและความรับผิดชอบต่างๆ ให้ทีมอาสาสมัครดูแลสิ่งที่ต้องเตรียมในนาทีสุดท้าย สิ่งที่คุณต้องทำเป็นอันดับแรกคือจัดวางและตั้งผลงานศิลปะให้เหมาะสม จากนั้นคุณอาจจะปรับแสงไฟใหม่เพื่อให้มีไฟส่องมาที่ผลงานแต่ละชิ้นแบบพอดีๆ และเห็นได้ชัดเจน ลองนึกภาพว่าคุณอยากให้ผู้ที่มาร่วมงานมองเห็นและมีปฏิสัมพันธ์กับห้องอย่างไร จากนั้นจัดวางผังพื้นที่ฉบับสุดท้ายที่ตอบสนองวัตถุประสงค์นั้น   หัวข้อของนิทรรศการควรสะท้อนอยู่ในผังพื้นของงานด้วย เช่น การแสดงผลงานศิลปะในหัวข้อการกดขี่ของสถาบัน คุณอาจจะติดป้ายหรือเชือกที่จำกัดและควบคุมการเคลื่อนไหวของแขกที่มางาน  อย่าลืมจัดพื้นที่ไว้สำหรับการพบปะพูดคุยกับศิลปินโดยเฉพาะ ซื้อโต๊ะหรืออะไรก็ได้ที่คุณคิดว่าจำเป็นต้องใช้ ขณะที่ผู้มางานเริ่มมาถึง คุณต้องพร้อมตอบคำถามและอธิบายผลงานที่รอผู้เข้าชมอยู่ ซึ่งมักเป็นส่วนที่น่าตื่นเต้นที่สุดของนิทรรศการสำหรับศิลปินส่วนใหญ่ เพราะมันเปิดโอกาสให้คุณได้พบปะคนที่จะซื้อและวิจารณ์ผลงานศิลปะของคุณ พูดคุยถึงจุดเด่นในสไตล์ของคุณ และอภิปรายกระบวนการสร้างสรรค์ของคุณ  ถ้าคุณมีชิ้นงานของตัวเองจัดแสดงด้วย ให้อยู่ใกล้ๆ ผลงานชิ้นนั้นเพื่อให้รู้ว่าคุณเป็นศิลปินเจ้าของผลงาน แก่นแท้ของนิทรรศการศิลปะก็คืองานสังคมอย่างหนึ่ง เพราะฉะนั้นอย่ากลัวที่จะพูดคุยและใช้เวลาดีๆ ร่วมกับผู้อื่น เตรียมอาหารและเครื่องดื่มไว้ให้แขกรับประทานสัก 2-3 อย่างขณะที่พวกเขามาร่วมงาน อาจจะเป็นอาหารง่ายๆ อย่างชีส ผลไม้ แซนด์วิชพอดีคำ และไวน์ก็เพียงพอแล้วสำหรับกรณีส่วนใหญ่ แต่ถ้าคุณคิดว่าจะมีแขกมาร่วมงานคับคั่ง ก็อาจจะเตรียมเงินสำหรับค่ากุ้งค็อกเทล คีชชิ้นเล็กๆ ฮัมมัส และอะไรที่หนักท้องหน่อยที่รับรองแขกจำนวนมากได้   เช่นเดียวกับส่วนอื่นๆ ของนิทรรศการ คุณควรวางแผนเมนูโดยคำนึงถึงสถานที่ และอารมณ์ของงานที่คุณต้องการจะสื่อ (สบายๆ หรือเป็นทางการ) และผลลัพธ์ที่คาดหวัง หอศิลป์ที่เป็นทางการมากกว่าบางครั้งจะรวมค่าอาหารจัดเลี้ยงสำหรับงานใหญ่ๆ ไว้แล้ว
กำหนดเวลาและวันที่. จองสถานที่. ตั้งราคางานศิลปะสำหรับขาย. ทำสื่อส่งเสริมการขาย. ชวนปากต่อปาก. เลือกหัวข้อที่ครอบคลุม. เลือกงานที่น่าประทับใจที่สุดของคุณ. ติดต่อศิลปินท้องถิ่นให้ร่วมส่งผลงาน. ใช้สื่อให้หลากหลาย. ขอความช่วยเหลือ. จัดพื้นที่นิทรรศการ. มีส่วนร่วมกับผู้ที่มางาน. จัดเตรียมเครื่องดื่มเบาๆ.
https://www.wikihow.com/Set-Up-an-Art-Exhibition https://www.wikihow.com/Set-Up-an-Art-Exhibition https://www.wikihow.com/Set-Up-an-Art-Exhibition
Organizing the Event Finding Artwork to Display Carrying Out a Successful Exhibition